CELEX: 32021D0713
Language: bg
Date: 2021-04-29 00:00:00
Title: Решение за изпълнение (ЕС) 2021/713 на Комисията от 29 април 2021 година за отлагане на датата на изтичане на срока на одобрението на сулфурил флуорид за употреба в биоциди от продуктови типове 8 и 18 (текст от значение за ЕИП)

30.4.2021   
               
               
                  BG
               
               
                  Официален вестник на Европейския съюз
               
               
                  L 147/21
               
            
         РЕШЕНИЕ ЗА ИЗПЪЛНЕНИЕ (ЕС) 2021/713 НА КОМИСИЯТА
         от 29 април 2021 година
         за отлагане на датата на изтичане на срока на одобрението на сулфурил флуорид за употреба в биоциди от продуктови типове 8 и 18
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 14, параграф 5 от него,
         след консултация с Постоянния комитет по биоцидите,
         като има предвид, че:
         
                     (1)
                  
                  
                     Активното вещество сулфурил флуорид е включено в приложение I към Директива 98/8/ЕО на Европейския парламент и на Съвета (2) за употреба в биоциди от продуктови типове 8 и 18 и в съответствие с член 86 от Регламент (ЕС) № 528/2012 се смята за одобрено съгласно посочения регламент, ако са спазени спецификациите и условията, определени в приложение I към посочената директива.
                  
               
                     (2)
                  
                  
                     На 28 юни 2017 г. беше подадено заявление в съответствие с член 13, параграф 1 от Регламент (ЕС) № 528/2012 за подновяване на одобрението на сулфурил флуорид за употреба в биоциди от продуктови типове 8 и 18.
                  
               
                     (3)
                  
                  
                     На 14 февруари 2018 г. оценяващият компетентен орган на Швеция уведоми Комисията за своето решение съгласно член 14, параграф 1 от Регламент (ЕС) № 528/2012, че е необходима пълна оценка на заявлението. В съответствие с член 8, параграф 1 от същия регламент оценяващият компетентен орган трябва да извърши пълна оценка на заявлението в рамките на 365 дни след неговото валидиране.
                  
               
                     (4)
                  
                  
                     Тъй като компетентният орган извършва пълна оценка на заявлението в съответствие с член 14, параграф 3 от Регламент (ЕС) № 528/2012, Европейската агенция по химикали („Агенцията“) изготвя и представя пред Комисията становище относно подновяването на одобрението на активното вещество в срок от 270 дни от получаването на препоръката от оценяващия компетентен орган.
                  
               
                     (5)
                  
                  
                     По силата на Решение за изпълнение (ЕС) 2018/1479 (3) датата на изтичане на одобрението на сулфурил флуорид за употреба в биоциди от продуктов тип 8 беше отложена до 30 юни 2021, което отговаря на датата на изтичане на срока на одобрението на сулфурил флуорид за употреба в биоциди от продуктов тип 18 съгласно Директива 2009/84/ЕО на Комисията (4), за да се даде достатъчно време за разглеждане на заявлението. Въпреки това, оценяващият компетентен орган все още не е приключил разглеждането и още не е представил доклада за оценка и заключенията от оценката си на Агенцията.
                  
               
                     (6)
                  
                  
                     На 18 февруари 2020 г. оценяващият компетентен орган поиска от заявителя да подаде допълнителна информация за извършване на оценката в съответствие с член 8, параграф 2 от Регламент (ЕС) № 528/2012, като определеният за това краен срок беше 31 март 2022 г.
                  
               
                     (7)
                  
                  
                     От изложеното по-горе става ясно, че има вероятност срокът на одобрението на сулфурил флуорид за употреба в биоциди от продуктови типове 8 и 18 да изтече, преди да бъде взето решение за подновяването му. Поради това е целесъобразно да се отложи датата на изтичане на срока на одобрението на сулфурил флуорид за употреба в биоциди от продуктови типове 8 и 18 за срок, който ще бъде достатъчно дълъг, за да даде възможност за завършване на разглеждането на заявлението.
                  
               
                     (8)
                  
                  
                     Като се имат предвид сроковете за извършване на оценка от оценяващия компетентен орган и за изготвяне и представяне на становище от Агенцията, целесъобразно е датата на изтичане на срока на одобрението да бъде отложена за 31 декември 2023 г.
                  
               
                     (9)
                  
                  
                     С изключение на датата на изтичане на срока на одобрението сулфурил флуоридът продължава да бъде одобрен за употреба в биоциди от продуктови типове 8 и 18, ако са спазени спецификациите и условията, определени в приложение I към Директива 98/8/ЕО,
                  
               ПРИЕ НАСТОЯЩОТО РЕШЕНИЕ:
         
            Член 1
            Датата на изтичане на срока на одобрението на сулфурил флуорид за употреба в биоциди от продуктови типове 8 и 18 се отлага за 31 декември 2023 г.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 29 април 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 167, 27.6.2012 г., стр. 1.
         
            (2)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
         
            (3)  Решение за изпълнение (ЕС) 2018/1479 на Комисията от 3 октомври 2018 г. за отлагане на датата на изтичане на срока на одобрението на сулфурил флуорид за употреба в биоциди от продуктов тип 8 (ОВ L 249, 4.10.2018 г., стр. 16).
         
            (4)  Директива 2009/84/ЕО на Комисията от 28 юли 2009 г. за изменение на Директива 98/8/ЕО на Европейския парламент и на Съвета за включване в приложение I към нея на сулфурил флуорид като активно вещество (ОВ L 197, 29.7.2009 г., стр. 67).